Illum il-Kunsill adotta konklużjonijiet li joffru gwida politika għall-politiki tal-UE fir-rigward tal-ambjent u t-tibdil fil-klima għall-perjodu 2021 - 2030. Jappella lill-Kummissjoni biex tippreżenta, sa mhux aktar tard minn kmieni fl-2020, proposta ambizzjuża u ffokata għat- Tmien Programm ta' Azzjoni Ambjentali Għal aktar minn 40 sena, l-EAPs ipprovdew lill-UE b'oqfsa ta' politika li jwasslu għal riżultati u jiżguraw azzjoni prevedibbli u koordinata għall-politiki tal-Ewropa fir-rigward tal-ambjent u t-tibdil fil-klima. Il-konklużjonijiet jibnu fuq l-aġenda strateġika adottata mill-Kunsill Ewropew fl-20 ta' Ġunju 2019, li tisħaq fuq il- bżonn urġenti li tinbena Ewropa newtrali għall-klima, ekoloġika, ġusta u soċjali Il-Kunsill jenfasizza fil-konklużjonijiet tiegħu li t-tibdil fil-klima, it-tniġġis, it-telfien tal-bijodiversità u t-talbiet dejjem jiżdiedu fuq ir-riżorsi naturali qed jipperikolaw il-benesseri u l-prospetti tal-ġenerazzjoni attwali u dawk futuri. Il-Kunsill jissottolinja l-ħtieġa għal azzjoni addizzjonali biex tiġi protetta u restawrata l-bijodiversità , u għal miri ambizzjużi fir-rigward tal-bijodiversità fit-Tmien EAP. Iħeġġeġ ukoll lill-Kummissjoni biex tippreżenta, mingħajr aktar dewmien, strateġija tal-Unjoni għal ambjent mhux tossiku li ser tindirizza b'mod sħiħ il-kwistjonijiet fir-rigward tal-interferenti endokrinali, l-effetti tal-kombinament ta' sustanzi kimiċi u n-nanomaterjali. Barra minn hekk, il-Kummissjoni hija mistiedna tressaq pjan ta' azzjoni ġdid għall-ekonomija ċirkolari u qafas strateġiku fit-tul, inkluż viżjoni komuni, għal ekonomija ċirkolari. Konklużjonijiet tal-Kunsill dwar "It-Tmien Programm ta' Azzjoni Ambjentali - Nibdlu x-Xejriet Flimkien" Din ir-riżorsa bħalissa hi disponibbli biss bil-lingwa jew il-lingwi li ġejjin: Aġenda strateġika adottata mill-Kunsill Ewropew fl-20 ta' Ġunju 2019 (stqarrija għall-istampa) Ara l-paġna tal-laqgħa